**Ministru kabineta rīkojuma projekta “Grozījumi Ministru kabineta 2017. gada 30. augusta rīkojumā Nr. 466 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 27.0. versija)” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta (turpmāk – MK) 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Ministru kabineta (turpmāk – MK) rīkojuma projekts “Grozījumi Ministru kabineta 2017. gada 30. augusta rīkojumā Nr. 466 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 27.0. versija)” (turpmāk – MK rīkojuma projekts) ir uzskatāms par izņēmumu MK 2020.gada 22.septembra sēdes protokola Nr. 55 §.30 2.2. apakšpunkta izpratnē, ņemot vērā, ka MK ir pieņēmis lēmumu par atbrīvotā finansējuma pārdalēm, apstiprinot MK 2020. gada 15. jūlija rīkojumu Nr. 374 “Par darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” un 2.2.1.2. pasākuma “Kultūras mantojuma digitalizācija” projektu iesniegumu atlases 1. un 2. kārtas projektu sarakstu Eiropas Savienības fondu 2014.–2020. gada plānošanas periodam” (turpmāk – MK rīkojums Nr.374);2) MK rīkojuma Nr.374 4. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ar MK rīkojuma projektu tiek precizēts mērķarhitektūras 27.0 versijā iekļautais Ekonomikas ministrijas (turpmāk – EM) projekts “Vienotas darba vides izveide visā Ekonomikas ministrijas resorā” (turpmāk – VDV projekts), kas tika apstiprināts ar MK 2017. gada 30.augustā rīkojumu Nr. 466 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 27.0 versija)”. Projekta apraksts tika izvērtēts atbilstoši Vides aizsardzības un reģionālās attīstības ministrijas (turpmāk - VARAM) izstrādātajai un apstiprinātajai metodikai par projektu iekļaušanu informācijas un komunikācijas tehnoloģiju (turpmāk – IKT) mērķarhitektūrā. Grozījumi VDV projektā tiek veikti, lai nodrošinātu Rīkojuma Nr.374 izpildi, samazinot projekta finansējumu no 2 500 000 *euro* uz 1 227 000 *euro* un atbilstoši samazinot projekta tvērumu, izkļaujot sākotnēji paredzētās aktivitātes, atbilstoši precizējot arī VDV projekta rezultātus.Projekta tvērums tika samazināts, likvidējot Lietu pārvaldības sistēmas (turpmāk – LPS) izstrādes un ieviešanas aktivitāti, kā arī ar to saistītos darbus, jo ar LPS saistītās aktivitātes netika realizētas sākotnēji paredzētajā termiņā, tādējādi apdraudot visa VDV projekta īstenošanu. Lai gan būtiska VDV projekta aktivitāšu daļa tika izņemta, mainot VDV projektam sākotnēji izvirzītos mērķus, EM ir pārplānojusi VDV projekta aktivitātes, lai izstrādātu un ieviestu ilgtermiņa risinājumus, lai nodrošinātu centralizētu, uz modernām tehnoloģijām balstītu informācijas un komunikācijas tehnoloģiju pakalpojumu sniegšanu EM resorā. Pārplānojot VDV projekta tvērumu, VDV projektā tika papildinātas iepriekš plānotās aktivitātes, lai nodrošinātu pēc iespējas plašāku VDV projekta rezultātu lietošanu. Lai sasniegtu VDV projektam sākotnēji izvirzītos mērķus, Ekonomikas ministrija samazinātā VDV projekta tvērumā nodrošinās: * finanšu un budžeta plānošanas un prognozēšanas procesa pilnveidošanu, nodrošinot efektīvāku plānošanu, prognozēšanu pret faktisko izpildi;
* vienota datu analīzes risinājuma ieviešanu, radot jaunu e-pakalpojumu “Datu pieejamība privātpersonām”, kura ietvaros tiks radīta datu pieejamība par ar attiecīgo nozari saistīto informāciju, piemēram, “Dati par būvniecības procesu”, “Dati par energoefektivitāti”, nodrošinot datu pieejamību privātpersonām, t.sk. komersantiem.

Ņemot vērā, ka pēc MK rīkojumā 374 noteiktā Projekta tvēruma samazinājuma ir kritiski svarīgi sasniegt Projekta rezultātu rādītājus, izveidojot risinājumus Ekonomikas ministrijas resora IKT attīstībai, VARAM saskaņo Projekta īstenošanas termiņa pagarinājumu par 4 mēnešiem (kopā 40 mēneši). Atbilstoši rīkojuma projektā ietvertajām izmaiņām nepieciešams veikt grozījumus Vienošanās Nr. 2.2.1.1/17/I/031, kas nav uzskatāmi par būtiskiem Eiropas Parlamenta un Padomes 20213.gada 17.decembra regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006, 71.panta izpratnē. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, EM |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iedzīvotāji, komersanti, valsts pārvalde, biedrības un nodibinājumi. |
| 2. | Tiesiskā regulējuma ietekme uz tautsaimniecību un administratīvo slogu | Projekta realizācijas ietvaros tiks samazināts administratīvais slogs Ekonomikas ministrijas resorā un komersantiem, uzlabojot darbības procesu elektronizācijas līmeni.  |
| 3. | Administratīvo izmaksu monetārs novērtējums |  Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
|  |  | 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 447 127 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 447 127 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 526 031 | 0 | 0 | 184 050 | 0 | 184 050 | 184 050 |
| 2.1. valsts pamatbudžets | 526 031 | 0 | 0 | 184 050 | 0 | 184 050 | 184 050 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -78 904 | -0 | -0 | -184 050 | -0 | -184 050 | -184 050 |
| 3.1. valsts pamatbudžets | -78 904 | -0 | -0 | -184 050 | -0 | -184 050 | -184 050 |
| 3.2. speciālais budžets | -0 | -0 | -0 | -0 | -0 | -0 | -0 |
| 3.3. pašvaldību budžets | -0 | -0 | -0 | -0 | -0 | -0 | -0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | +12 488 | 0 | +12 488 | +12 488 |
| 5. Precizēta finansiālā ietekme | X | -0 | X | -171 562 | X | -171 562 | -171 562 |
| 5.1. valsts pamatbudžets | -0 | -171 562 | -171 562 | -171 562 |
| 5.2. speciālais budžets | -0 | -0 | -0 | -0 |
| 5.3. pašvaldību budžets | -0 | -0 | -0 | -0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai nodrošinātu ilgtspējīgu VDV projekta rezultātā izstrādāto IKT risinājumu darbību, pēc VDV projekta termiņa beigām ir plānojamas IKT risinājumu uzturēšanas izmaksas. Izmaksas uzturēšanai ir 184 050 *euro* gadā (171 562 *euro* pieprasot papildus finansējumu normatīvajos aktos noteiktajā kārtībā, savukārt 12 488 euro no Ekonomikas ministrijas piešķirtā valsts budžeta finansējuma), sākot ar 2022.gadu (no tiem 31 944 euro preces un pakalpojumi (datu analīzes risinājuma un finanšu un budžeta plānošana un prognozēšana programmatūras licenču uzturēšanas gada), transferts Latvijas Nacionālajai bibliotēkai par datu centra pakalpojumu nodrošināšanu 68190 *euro* apmērā un valsts akciju sabiedrībai “Latvijas Valsts radio un televīzijas centrs” pārziņā esošajos datu centros – 64 306 *euro* apmērā par šifrētas datu pārraides pakalpojuma nodrošināšanu starp Ekonomikas ministriju, tās padotības iestādēm un Latvijas Nacionālās bibliotēkas datu centru Valsts elektronisko sakaru pakalpojumu centra ietvaros, un atlīdzībai 19 610 *euro*).Ņemot vērā to, ka projekta ietvaros informācijas sistēmu, tajā skaitā programmatūras, pārvaldīšana, darbības nodrošināšana un lietotāju administrēšana gan lietotāju skaita ziņā, gan sarežģītības ziņā palielinās, un ir nepieciešams nodrošināt nepārtrauktu informācijas un komunikācijas tehnoloģiju drošības prasību īstenošanu Ekonomikas ministrijas resora ietvaros, kas nav iespējams ar vienu informācijas sistēmas drošības administratora amata vietu, ir plānots aizstāt datorsistēma tehniķa amata vietu (19.5 saime IIB līmenis) ar informācijas sistēmu drošības administratora amata vietu, nosakot amata vietai 19.3 saimi, IIIB līmeni un mēnešalgu 1917 euro mēnesī. Esošā datorsistēma tehniķa atlīdzība ar mēnešalgu ir 819 *euro* mēnesī.Algas palielinājums 1917-819 =1098 X 12 mēneši =13 176 *euro* gadā, atvaļinājuma pabalsts 549 *euro* gadā, novērtēšanas prēmija 824 *euro* gadā, 10% piemaksas 1318 *euro* gadā. Kopā gadā 15 867 + 3 743 (darba devēja nodoklis 23,59%) = 19 610 *euro* gadā. |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |
| 7. Amata vietu skaita izmaiņas | Kopējais amata vietu skaits Ekonomikas ministrijas resorā nemainīsies. |
| 8. Cita informācija | Projekta īstenošanai nepieciešamais finansējums pārdalīts ar Finanšu ministrijas 2021.gada 28.maija rīkojuma Nr. 312 “Par budžeta resora "74. Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" līdzekļu pārdali 2021.gadā” 1.1.1.apakšpunktu.Projekta rezultātu uzturēšanai papildus nepieciešamais finansējums tiks pieprasīts normatīvajos aktos noteiktajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| MK rīkojuma projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK rīkojuma projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Ievērojot to, ka Rīkojuma projekts ir saistīts ar Ekonomikas ministrijas resora IKT lietojumu un infrastruktūru centralizāciju, tādejādi samazinot IKT uzturēšanas un administrēšanas izmaksas, kā arī veicinot iestāžu informācijas aprites vienotību, caurskatāmību un pieejamību, sabiedrības iesaiste nav nepieciešama.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | EM un EM padotības iestādes.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas nav nepieciešams veidot, likvidēt vai reorganizēt. |
| 3. | Cita informācija | Nav |

Vides aizsardzības un reģionālās attīstības ministrs A.T. Plešs

E.Truhanova, 66016793

Evita.truhanova@varam.gov.lv

A.Jankovskis, 67013246

Andrians.jankovskis@em.gov.lv